Ο **Αθλητικός Σύλλογος Αμαλιάδας** «**Κόροιβος**» είναι ελληνικό αθλητικό σωματείο που δραστηριοποιείται στην πόλη της Αμαλιάδας στο Νομό Ηλείας όπου και βρίσκεται η έδρα του, το Δημοτικό Κλειστό Γυμναστήριο Αμαλιάδας. Επίσημο έτος ίδρυσής του είναι το 1982 και χρώματα του το μπλε και το λευκό. Αντλεί το όνομά του από τον Κόροιβο, επιφανή αθλητή από την Αρχαία Ηλεία (Ήλιδα), τον πρώτο καταγεγραμμένο Ολυμπιονίκη της ιστορίας (776 π.Χ.). Ο σύλλογος διατηρεί τμήματα καλαθοσφαίρισης, πετοσφαίρισης, στίβου και γυμναστικής.

Τμήμα στίβου
------------

Το τμήμα στίβου ήταν το πρώτο του συλλόγου που δημιουργήθηκε 1982.

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ. ο Κόροιβος Αμαλιάδας βρέθηκε κε στην 43η θέση (σε σύνολο 321 συλλόγων). Την επόμενη χρονιά έπεσε στην 62η θέση (σε σύνολο 299 συλλόγων). Στην αξιολόγηση του 2012 βρέθηκε στην 34η θέση (σε σύνολο 281 συλλόγων). Το 2013 κατέλαβε τη 47η θέση της κατάταξης (σε σύνολο 294 συλλόγων). Στην αξιολόγηση του 2014 ο σύλλογος σκαρφάλωσε στην 26η θέση (σε σύνολο 289 συλλόγων).

Τμήμα καλαθοσφαίρισης ανδρών
----------------------------

Το τμήμα καλαθοσφαίρισης ανδρών του Α.Σ.Α. Κόροιβος εδρεύει στην Αμαλιάδα του Νομού Ηλείας στην Πελοπόννησο. Διεξάγει τους εντός έδρας αγώνες του στο Δημοτικό Κλειστό Γυμναστήριο Αμαλιάδας, χωρητικότητας 2.000 θεατών.

Αυτό το διάστημα η ομάδα αγωνίζεται στις επαγγελματικές κατηγορίες καλαθοσφαίρισης της Ελλάδας, χρησιμοποιώντας την επίσημη επωνυμία **ΚΑΕ Κόροιβος**.

### Ιστορική αναδρομή

Το τμήμα καλαθοσφαίρισης του Κόροιβου ιδρύθηκε το 1982 από τον Γεώργιο Τσίτσο, το Μάρκο Μπεμπλιδάκη και τον Ανδρέα Καβουρίνο.

Μετά την ίδρυσή του, ο σύλλογος λάμβανε αρχικά μέρος στα τοπικά πρωταθλήματα που διοργανώνει η Ε.Σ.ΚΑ.Η. Η πρώτη συμμετοχή του ήταν στο Πρωτάθλημα της νεοϊδρυθείσας Γ' Ε.Σ.Κ.Α.Η. Μέσα στις επόμενες δύο χρονιές το τμήμα ανέβηκε αρχικά στη Β' Ε.Σ.Κ.Α.Η. και κατόπιν στην Α' Ε.Σ.Κ.Α.Η. οπού αγωνίστηκε ανελλιπώς μέχρι το 1991.

#### Πρώτες θητείες στη Γ' Εθνική

Αξιοσημείωτη υπήρξε η αγωνιστική περίοδος 1991-92 οπότε και ο σύλλογος κατέκτησε το τοπικό πρωτάθλημα κερδίζοντας το δικαίωμα να αγωνιστεί σε εθνικό επίπεδο από το επόμενο φθινόπωρο. Η παραμονή του συλλόγου στη Γ' Εθνική Κατηγορία είχε διάρκεια μόλις μία περίοδο.

Η δεύτερη (μονοετής και πάλι) παρουσία της ομάδας στη Γ' Εθνική καταγράφεται το 1999-00. Ο Κόροιβος τοποθετήθηκε σε Όμιλο 14 ομάδων στα πλαίσια του οποίου συγκέντρωσε 11 νίκες και 13 ήττες. Στην τελική κατάταξη βρέθηκε στη 10η θέση, εντός της ζώνης του υποβιβασμού.

Κατά την αγωνιστική περίοδο 2007-08 η ομάδα κατέκτησε για δεύτερη φορά το Πρωτάθλημα της κορυφαίας κατηγορίας Ανδρών της Ε.Σ.Κ.Α.Η. ολοκληρώνοντας τη χρονιά με 25 νίκες και 1 ήττα. Την επόμενη περίοδο, 2008-09, επέστρεψε στη Γ' Εθνική Κατηγορία, καταλαμβάνοντας την 7η θέση του τελικού βαθμολογίκου πίνακα του 1ου Ομίλου Νότου. Ειδικότερα, είχε απολογισμό 15 νίκες και 11 ήττες απέναντι σε 13 αντιπάλους, ισοβαθμώντας με τη Δόξα Λευκάδας.

#### Διαδοχικές αλλαγές κατηγοριών (2009 - 2012)

Η αγωνιστική περίοδος 2009-10 ήταν μια από τις πιο επιτυχημένες αγωνιστικά στην πρόσφατη ιστορία του συλλόγου, καθώς αυτός τερμάτισε 2ος στον τελικό βαθμολογικό πίνακα του Ομίλου του στη Γ' Εθνική εξασφαλίζοντας την άνοδό του στη Β' Εθνική Κατηγορία. Ειδικότερα συγκέντρωσε 20 νίκες και 6 ήττες, χάνοντας τον τίτλο του Πρωταθλητή από τη Δόξα Λευκάδας που είχε μια νίκη περισσότερη. Προπονητής της ομάδας στο κομβικό αυτό σημείο ήταν ο Βασίλης Νιπεργιάλης.

Κατά τη διάρκεια του καλοκαιριού του 2010 ο Ξάνθη Α.Σ. που διατηρούσε μια θέση στην Α2 Εθνική Κατηγορία, δήλωσε την πρόθεσή του να αποχωρήσει οικειοθελώς από το επίπεδο αυτό καθώς αδυνατούσε να αντεπεξέλθει στις οικονομικές υποχρεώσεις της κατηγορίας. Κατόπιν διαβουλεύσεων μεταξύ των δύο ομάδων, καρποφόρησαν οι διαπραγματεύσεις απορρόφησης της Ξάνθης από τον Κόροιβο, αν και διεκδίκησε δυναμικά την ίδια συμφωνία και η Ε.Α. Πατρών.

Το Σεπτέμβριου του 2010 ο σύλλογος έστειλε έγγραφο στα γραφεία της Ελληνικής Ομοσπονδίας Καλαθοσφαίρισης γνωστοποιώντας την αδυναμία του να συμμετάσχει στη διοργάνωση του Κυπέλλου Ελλάδος. Η αιτία ήταν πως εξαιτίας της συγχώνευσης ο σχεδιασμός της ομάδας για τη νέα περίοδο καθυστέρησε αρκετά με αποτέλεσμα να έχει ο σύλλογος τη στιγμή έναρξης του θεσμού στο δυναμικό του μόλις έξι παίκτες. Σε ό,τι αφορά το Πρωτάθλημα της Α2 Εθνικής για την περίοδο 2010-11 ο Κόροιβος κλήθηκε να αντιμετωπίσει 15 αντιπάλους, απέναντι στους οποίους συγκέντρωσε 11 νίκες και 19 ήττες. Ολοκλήρωσε τις αγωνιστικές του υποχρεώσεις στη 15η και προτελευταία θέση της βαθμολογίας με αποτέλεσμα να υποβιβαστεί. Πρώτος σκόρερ για την ομάδα τη χρονιά αυτή - και τρίτος για το σύνολο της Α2 Εθνικής - ήταν ο Νίκος Πέττας (513 πόντοι σε 30 αγώνες), ακολουθούμενος από το Σέρβο Πρέντραγκ Κοζάνοβιτς (447 πόντοι σε 30 αγώνες).

Το επόμενο φθινόπωρο η ομάδα δήλωσε για δεύτερη συνεχόμενη χρονιά αδυναμία συμμετοχής στη διοργάνωση του Κυπέλλου. Την αγωνιστική περίοδο 2011-12 η ομάδα της Αμαλιάδας συμμετείχε στους αγώνες της Β' Εθνικής, η οποία διοργανώθηκε με έναν και μοναδικό όμιλο των 16 ομάδων. Ο απολογισμός της χρονιάς ήταν 18 νίκες και 12 ήττες, με αποτέλεσμα να καταταγεί στην 5η θέση της βαθμολογικής κατάταξης. Η θέση αυτή ήταν χαμηλά για άνοδο βάσει της αρχικής προκήρυξης, ωστόσο λόγω ανακατατάξεων τελικά προβιβάστηκαν 6 ομάδες στην Α2 Εθνική. Ειδικότερα για τον Κόροιβο αποφασίστηκε από την Ε.Ο.Κ. η άνοδός του κατά προτεραιότητα ύστερα από τη δήλωση αδυναμίας της Α.Ε.Κ. να συμμετάσχει στα επαγγελματικά πρωταθλήματα.

#### Επιστροφή στην Α2 Εθνική (2012 - 2014)

Την αγωνιστική περίοδο 2012-13 η ομάδα παρουσίασε βελτιωμένο αγωνιστικό πρόσωπο με αποτέλεσμα να ολοκληρώσει τις αγωνιστικές της υποχρεώσεις στην 4η θέση του βαθμολογικού πίνακα της Α2 Εθνικής Κατηγορίας. Ειδικότερα κλήθηκε να αντιμετωπίσει 13 αντιπάλους, απέναντι στους οποίους σημείωσε 18 νίκες και 8 ήττες. Πρώτος σκόρερ της ομάδας για την περίοδο αυτή ήταν ο Σέρβος Μπράνισλαβ Τόμιτς (367 πόντοι σε 25 αγώνες) ακολουθούμενος στενά από τους Σάκη Καρύδα (365 πόντοι σε 26 αγώνες) και Πέτρο Νοέα (346 πόντοι σε 26 αγώνες). Ο Νοέας αναδείχθηκε επίσης κορυφαίος ριμπάουντερ του Πρωταθλήματος (248 σύνολο), ενώ ο Καρύδας ήταν δεύτερος στον αντίστοιχο στατιστικό πίνακα των ασίστ (136 σύνολο). Σε ό,τι αφορά το Κύπελλο Ελλάδος, ο Κόροιβος αποκλείστηκε στην πρεμιέρα από το Φιλαθλητικό Ζωγράφου με σκορ 86-41.

Η επόμενη περίοδος, 2013-14, αποτέλεσε ιστορικής σημασίας για το σύλλογο της Αμαλιάδας, εφόσον οι προσπάθειές του σε αυτήν ανταμείφθηκαν με την πρώτη του άνοδο στην Α1 Εθνική Κατηγορία. Συγκεκριμένα, έχοντας συγκεντρώσει 22 νίκες και 4 ήττες, κατέλαβε τη 2η θέση της τελικής βαθμολογίας της Α2 Εθνικής. Στις 2 Μαΐου 2014, σε ένα παιχνίδι που ήταν δραματικό μέχρι το τέλος, επικράτησε 58-57 της Ένωσης Καλαθοσφαίρισης Καβάλας, με τρίποντο του Σάκη Καρύδα 3" πριν την λήξη του αγώνα και εξασφάλισε και μαθηματικά την άνοδό του στην Α1 Εθνική. Πρώτος σκόρερ της ομάδας για την περίοδο αυτή ήταν ο Νίκος Κακλαμάνος (404 πόντοι σε 26 αγώνες) και δεύτερος ο Σάκης Καρύδας (360 πόντοι σε 26 αγώνες). Για δεύτερη συνεχή χρονιά ο Πέτρος Νοέας αναδείχθηκε κορυφαίος ριμπάουντερ του Πρωταθλήματος (216 σύνολο) και ο Καρύδας δεύτερος στις ασίστ (139 σύνολο). Οι αθλητές Γιώργος Γαλιώτος και Νίκος Λυμπάρης είχαν τη δεύτερη και τρίτη υψηλότερη βαθμολογία στο σύστημα αξιολόγησης (tendex) της κατηγορίας (0,690 σε 475 λεπτά συμμετοχής και 0,633 σε 273 λεπτά συμμετοχής αντίστοιχα). Στη διοργάνωση του Κυπέλλου Ελλάδος ο Κόροιβος απέκλεισε στην Α' Φάση την ομάδα της Α.Ε.Κ. με σκορ 86-80, η πρώτη από το απόλυτο νικών (3/3) που πέτυχε απέναντί στους κιτρινόμαυρους μέσα στην αγωνιστική περίοδο. Κατόπιν αποκλείστηκε στην 1η Αγωνιστική της Β' Φάσης, έχοντας γνωρίσει την ήττα με σκορ 63-71 από τον Κολοσσό Ρόδου.

#### Άνοδος στην Α1 Εθνική (2014 - σήμερα)

Τον Ιούλιο του 2014 καθήκοντα προπονητή ανέλαβε ο Χάρης Μαρκόπουλος, ο οποίος την προηγούμενο περίοδο είχε διατελέσει βοηθός προπονητή στην ομάδα του Π.Α.Ο.Κ. Η επόμενη αγωνιστική περίοδος ξεκίνησε για τον Κόροιβο με τις υποχρεώσεις του για το Κύπελλο Ελλάδος, με την ομάδα να δίνει συνολικά τρία παιχνίδια στα πλαίσια της Β' Φάσης. Ειδικότερα στην 1η αγωνιστική νίκησε το Λαύριο με σκορ 62-76, για να επικρατήσει στη συνέχεια των Τρικάλων με σκορ 69-64. Εν τέλει αποκλείστηκε στην 3η αγωνιστική όταν γνώρισε την ήττα με σκορ 65-54 από τον Απόλλωνα Πατρών. Στα πλαίσια της Κανονικής Περιόδου του Πρωταθλήματος της Α1 Εθνικής της χρονιάς 2014-15 η ομάδα της Αμαλιάδας συγκέντρωσε 11 νίκες και 15 ήττες απέναντι σε 13 αντιπάλους. Εξασφαλίζοντας στην τελευταία αγωνιστική την 8η θέση της τελικής κατάταξης, ο Κόροιβος πέρασε επιτυχώς στα Play-offs. Πρώτος σκόρερ της ομάδας αναδείχθηκε ο Ισπανός Γκιγιέρμο Ρούμπιο, ενώ ο Αμερικανός Τζος Μάτζετ βρέθηκε στην 3η θέση του στατιστικού πίνακα των παικτών με τα περισσότερα κλεψίματα (37 στον αριθμό) για το σύνολο της Α1 Εθνικής. Στην πρώτη φάση της διαδικασίας των Play-offs ο Κόροιβος διασταυρώθηκε με τον πρωτοπόρο Ολυμπιακό Πειραιώς, με τη μεταξύ τους σειρά να κρίνεται στις δύο νίκες. Ο Κόροιβος ηττήθηκε σε δύο διαδοχικούς αγώνες (91-52, 91-59) με αποτέλεσμα να τερματιστεί η πορεία του για την περίοδο αυτή.

### Περίοδοι σε Εθνικές Κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | PO | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- |
| 1992-93 | 4 | Γ' Εθνική |  ? | – |  ? | – |  | – | – | – | – | – |
| 1999-00 | 4 | Γ' Εθνική | 10 | – | 11-13 | – |  | – | – | – | – | – |
| 2008-09 | 4 | Γ' Εθνική | 7 | – | 15-11 | – |  | – | – | – | – | – |
| 2009-10 | 4 | Γ' Εθνική | 2 | – | 20-6 | – |  | – | – | – | – | – |
| 2010-11 | 2 | Α2 Εθνική | 15 | – | 11-19 | – | Νίκος Πέττας | δεν συμμ. | – | – | – | – |
| 2011-12 | 3 | Β' Εθνική | 5 | – | 18-12 | – |  | δεν συμμ. | – | – | – | – |
| 2012-13 | 2 | Α2 Εθνική | 4 | – | 18-8 | – | Μπράνισλαβ Τόμιτς | 1η - Α' Φάσης | 1 | – | – | – |
| 2013-14 | 2 | Α2 Εθνική | 2 | – | 22-4 | – | Νίκος Κακλαμάνος | 1η - Β' Φάσης | 2 | – | – | – |
| 2014-15 | 1 | Α1 Εθνική | 8 | Playoffs | 11-15 | 0-2 | Γκιγιέρμο Ρούμπιο | 3η - Β' Φάσης | 3 | – | – | – |
| 2015-16 | 1 | Α1 Εθνική | 12 | – | 8-18 | – | – | 2η - Β' Φάσης | 2 | – | – | – |

### Πρόσωπα

**Διακεκριμένοι Καλαθοσφαιριστές**| 

| Εθν | Ονοματεπώνυμο | Περίοδοι |
| --- | --- | --- |
|  | Νίκος Αγγελόπουλος | 2014 - 2015 |
|  | Παναγιώτης Βασιλόπουλος | 2015 - 2016 |
|  | Γιώργος Γεωργάκης | 2015 - 2016 |
|  | Μιχάλης Γιαννακίδης | 2014 - 2015 |
|  | Σωτήρης Γκιουλέκας | 2013 - 2014 |
|  | Τάσος Δημητριάδης | 2010 - 2011 |
|  | Γιάννης Θανόπουλος |  |
|  | Νίκος Κακλαμάνος | 2013 - 2014 |
|  | Ανδρέας Κανονίδης | 2014 - 2015 |
|  | Θανάσης Καρύδας | 2012 - 2014 |
|  | Νίκος Κούρτης | 2012 - 2013 |
|  | Πέτρος Νοέας | 2012 - 2014 |
|  | Νίκος Ορφανός | 2010 - 2011 |
|  | Νίκος Πέττας | 2010 - 2011 |

 | 

| Εθν | Ονοματεπώνυμο | Περίοδοι |
| --- | --- | --- |
|  | Στέλιος Πουλιανίτης | 2015 - 2016 |
|  | Στράτος Τσαμπής | 2010 - 2011 |
|  | Τάκης Υφαντής | 2010 - 2011 |
|  | Ανδρέας Χριστοδούλου | 2015 - 2016 |
|   | Μάριος Ματαλόν | 2010 - 2011 |
|  | Γκιγιέρμο Ρούμπιο | 2014 - 2015 |
|  | Μπράνισλαβ Τόμιτς | 2012 - 2013 |
|  | Πρέντραγκ Κοζάνοβιτς | 2010 - 2011 |
|  | Σάσα Βασίλιεβιτς | 2014 - 2015 |
|  | Πέταρ Κόζιτς | 2012 - 2014 |
|  | Τζος Μάτζετ | 2014 - 2015 |
|  | Ντάριους Γκάρετ | 2014 - 2015 |
|   | Λάρι Τέρνερ | 2014 - 2015 |
|   | Ρόουλ Μάρσαλ | 2014 - 2015 |

 |


**Προπονητές**| 

| Εθν | Ονοματεπώνυμο | Περίοδοι |
| --- | --- | --- |
|  | Βασίλης Νιπέργιαλης | 0000 - 2011 |
|  | Βασίλης Γιάνναρης | 2011 - 2012 |
|  | Βασίλης Νιπέργιαλης | 2012 - 2014 |
|  | Χάρης Μαρκόπουλος | 2014 - σήμ. |

 |  |

### Λογότυπο

Το λογότυπο της ομάδας έχει αλλάξει κατά καιρούς, με τις κεντρικές παραστάσεις ωστόσο να διατηρούνται. Η τελευταία αλλαγή πραγματοποιήθηκε το 2015.

* έως το 2013έως το 2013
* 2013 - 20152013 - 2015
* 2015 - σήμερα2015 - σήμερα

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Σ. Κόροιβος Αμαλιάδας λαμβάνει μέρος στο Πρωτάθλημα της Α1 Εθνικής Κατηγορίας (χορηγική ονομασία: Basket League ΣΚΡΑΤΣ) που διοργανώνει ο Ε.Σ.Α.Κ.Ε. Σύμφωνα με τον αθλητικό νόμο το ανδρικό τμήμα καλαθοσφαίρισης του Α.Σ. Κόροιβου Αμαλιάδας απέκτησε νομική μορφή **Κ.Α.Ε.** κατά την άνοδό του στο κορυφαίο αυτό επίπεδο.

Στη διοργάνωση του Κυπέλλου Ελλάδος ο σύλλογος συμμετείχε απευθείας στη Β' Φάση. Στην 1η Αγωνιστική επικράτησε του Πανερυθραϊκού με σκορ 73-85, προτού αποκλειστεί στη 2η Αγωνιστική από την Κηφισιά κατόπιν ήττας με σκορ 72-61.

Έδρα του συλλόγου είναι το Κλειστό Γυμναστήριο Αμαλιάδας, χωρητικότητας 2.000 θέσεων. Πρόεδρος του διοικητικού συμβουλίου είναι ο Χρήστος Λαγός  και αθλητικός διευθυντής ο Θανάσης Γιοχαλής. Καθήκοντα πρώτου προπονητή διατηρεί από τον Ιούλιο του 2014 ο Χάρης Μαρκόπουλος, με βοηθούς τους Κωνσταντίνο Ντούβα, Νίκο Παπανικολόπουλο και Αλέξη Βελισσαράκο. Το ρόστερ του Κόροιβου Αμαλιάδας για την αγωνιστική περίοδο 2015-16 συνθέτουν οι παρακάτω αθλητές:

| Α.Σ. Κόροιβος Αμαλιάδας - Roster 2015-16 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Ντουέιν Ντέιβις | 3 | 27.11.1989 | 196 cm |
| 5 |  | Αριστείδης Συνετός | 1 | 24.09.1997 | 189 cm |
| 6 |  | Στέλιος Πουλιανίτης | 1 | 03.04.1995 | 187 cm |
| 7 |  | Νίκος Μπατής | 1 | 17.10.1998 | 187 cm |
| 9 |  | Δημήτρης Χαριτόπουλος | 4-5 | 14.11.1983 | 207 cm |
| 11 |  | Όμπι Τρόττερ | 1-2 | 09.02.1984 | 185 cm |
| 13 |  | Μαρίνος Βαρδακαστάνης | 5 | 11.04.1998 | 204 cm |
| 14 |  | Γιώργος Γεωργάκης | 5 | 18.03.1991 | 204 cm |
| 15 |  | Διαμαντής Σλαφτσάκης | 3-4 | 27.07.1994 | 201 cm |
| 17 |  | Ανδρέας Χριστοδούλου | 2-3 | 22.02.1995 | 197 cm |
| 19 |  | Παναγιώτης Βασιλόπουλος | 3-4 | 08.02.1984 | 205 cm |
| 32 |  | Βίνσεντ Κάουνσιλ | 1 | 15.10.1990 | 188 cm |
| 34 |  | Ντάρελ Χάρις | 5 | 25.05.1984 | 205 cm |
| -- |  | Χάρντιγκ Νάνα | 4 | 17.01.1981 | 203 cm |

|  |
| --- |
| Προπονητής: Χάρης Μαρκόπουλος  |
|  |
| *Ενημέρωση: 18 Νοεμβρίου 2015* |

Θυγατρική ομάδα καλαθοσφαίρισης
-------------------------------

Το Φεβρουάριο του 2011 ανακοινώθηκε η ίδρυση θυγατρικής ομάδας καλαθοσφαίρισης από τον Κόροιβο με την ονομασία «Α.Σ. Ήλιδα Αμαλιάδας».

Τμήμα πετοσφαίρισης ανδρών
--------------------------

### Ιστορική αναδρομή

#### Ίδρυση και πορεία στις μικρότερες κατηγορίες

Το τμήμα πετοσφαίρισης του συλλόγου ιδρύθηκε το 1987 με πρώτο πρόεδρο τον Γρηγόριο Στεφανάκο. Ο σύλλογος αγωνίστηκε αρχικά στα τοπικά πρωταθλήματα της περιφέρειας που ανήκει, για να ανέλθει για πρώτη φορά στη Γ' Εθνική Κατηγορία κατά την αγωνιστική περίοδο 1992-93. Ορόσημο στην ιστορία του συλλόγου αποτελεί επίσης η άνοδός του για πρώτη φορά στη Β' Εθνική Κατηγορία μετά τη λήξη της περιόδου 1995-96.

Πιο πρόσφατα, ο Κόροιβος επέστρεψε στη Β' Εθνική Κατηγορία κατά την αγωνιστική περίοδο 2006-07. Η παραμονή του στην κατηγορία υπήρξε σύντομη καθώς, μόλις την επόμενη χρονιά, ανήλθε στην Α2 Εθνική Κατηγορία.

Παράλληλα, στις εγκαταστάσεις του συλλόγου διοργανώθηκαν με έγκριση της Ε.Ο.ΠΕ. ο τελικός Κυπέλλου του 2006, το Final 8 του έτους 2007 και το All Star Game της περιόδου 2008.

#### Θητεία στην Α2 Εθνική (2008-2011)

Στα πλαίσια του απαιτητικότερου Πρωταθλήματος της Α2 Εθνικής Κατηγορίας, το ξεκίνημα της ομάδας υπήρξε ελπιδοφόρο, καθώς πραγματοποιήσε δύο διαδοχικές καλές χρονιές. Συγκεκριμένα την περίοδο 2008-09 τερμάτισε στην 4η θέση της τελικής βαθμολογικής κατάταξης, ενώ την επόμενη, 2009-10, ακόμη υψηλότερα, στην 3η θέση.

Η περίοδος 2010-11 ήταν χρονιά παρακμής για την ομάδα, η οποία αγωνιστικά κατετάγη στη 10η θέση της τελικής βαθμολογικής κατάταξης. Κατά τη διάρκεια της χρονιάς ο σύλλογος αντιμετώπισε σοβαρά οικονομικά προβλήματα που είχαν ως αποτέλεσμα διαδοχικές παραιτήσεις από τα μέλη της εφορίας πετοσφαίρισης. Τελικά δήλωσε συμμετοχή και στο Πρωτάθλημα της χρονιάς 2011-12, ωστόσο απεβλήθη οριστικά από την Ομοσπονδία το Νοέμβριο του 2011, κατόπιν δύο συνεχόμενων αποχών του συλλόγου από τους προγραμματισμένους αγώνες.

#### Προσπάθεια ανάκαμψης (2012-σήμερα)

Την αγωνιστική περίοδο 2012-13 ο σύλλογος της Αμαλιάδας επέστρεψε στην αγωνιστική δράση, λαμβάνοντας μέρος στο Περιφερειακό Πρωτάθλημα της Ε.Ο.ΠΕ. και συγκεκριμένα στον Η' Όμιλο, τον οποίο και συνέθεσαν ομάδες που προέρχονταν από το Πρωτάθλημα της Ε.Σ.ΠΕ. Πελοποννήσου. Ξεκίνησε δε τη χρονιά με ποινή αφαίρεσης τριών βαθμών λόγω της αποχώρησής του από το Πρωτάθλημα της Α2 Εθνικής την προηγούμενη χρονιά. Την επόμενη περίοδο, 2013-14, ο Κόροιβος συμμετείχε διαγωνίσθηκε στο ίδιο Πρωτάθλημα καταφέρνοντας να εξασφαλίσει την επάνοδό του στην Α2 Εθνική Κατηγορία ξεπερνώντας το εμπόδιο του Απόλλωνα Πατρών στους Τελικούς. Προπονητές τη χρονιά αυτή ήταν οι Ανδρέας Γκρουμούσας και Γιώργος Σωτηρόπουλος.

Την επόμενη χρονιά, 2014-15, ο Κόροιβος εντάχθηκε στο 2ο Όμιλο της Α2 Εθνικής, τον οποίο συνέθεσαν 11 ομάδες συνολικά. Μετά την ολοκλήρωση των αγωνιστικών του υποχρεώσεων είχε συγκεντρώσει 7 νίκες και 13 ήττες (32-47 σετ) με αποτέλεσμα να βρεθεί στην 9η θέση του τελικού βαθμολογικού πίνακα. Τερματίζοντας μία θέση πάνω από τη ζώνη του υποβιβασμού ανανέωσε την παρουσία του στην ίδια κατηγορία και για την επόμενη χρονιά.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2015-16, ο Α.Σ. Κόροιβος Αμαλιάδας λαμβάνει μέρος στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Πετοσφαίρισης.

Έδρα του συλλόγου είναι το Κλειστό Γυμναστήριο Αμαλιάδας, χωρητικότητας 2.500 θέσεων. Πρόεδρος του διοικητικού συμβουλίου είναι ο Χρήστος Λαγός και υπεύθυνος του τμήματος ο Άγγελος Αθανασόπουλος. Καθήκοντα πρώτου προπονητή διατηρεί ο Γιάννης Παπαδόπουλος. Το ρόστερ του Κόροιβου Αμαλιάδας για την αγωνιστική περίοδο 2015-16 συνθέτουν οι παρακάτω αθλητές:

| Α.Σ. Κόροιβος Αμαλιάδας - Roster 2015-16 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 1 |  | Σταύρος Παναγιωταράς | Π | 08.10.1994 | 185 cm |
| 2 |  | Αριστείδης Αποστολόπουλος | Δ | 09.08.1980 | 186 cm |
| 3 |  | Άγγελος Ηλιόπουλος | Α | 13.10.1986 | 197 cm |
| 4 |  | Κώστας Τσούμας | Α | 29.09.1979 | 197 cm |
| 5 |  | Διονύσης Μαρκουτσάς | Κ | 02.09.1987 | 188 cm |
| 6 |  | Γιάννης Μαυροειδής | Δ | 05.08.1994 | 181 cm |
| 7 |  | Παναγιώτης Μιχόπουλος | Λ | 06.09.1994 | 188 cm |
| 8 |  | Φώτης Παναγιωταράς | Α | 29.05.1992 | 195 cm |
| 9 |  | Παναγιώτης Παναγιωτόπουλος | Λ | 20.01.1984 | 180 cm |
| 10 |  | Δημήτρης Παπαθεοδώρου | Κ | 08.08.1989 | 190 cm |
| 11 |  | Κώστας Σπυρόπουλος | Π | 15.12.1998 | 185 cm |
| 12 |  | Παναγιώτης Σωτηρόπουλος | Κ | 03.06.1984 | 197 cm |
| 13 |  | Παναγιώτης Τσαούσης | Κ | 11.10.1978 | 186 cm |
| 14 |  | Γιάννης Τσερεγκούνης | Δ | 19.12.1981 | 190 cm |

|  |
| --- |
| Προπονητής: Γιάννης Παπαδόπουλος  |
|  |
| *Ενημέρωση: 17 Νοεμβρίου 2015* |

Τμήμα αγωνιστικής γυμναστικής
-----------------------------

Ο Α.Σ. Κόροιβος Αμαλιάδας αποτελεί μέλος της Ελληνικής Γυμναστικής Ομοσπονδίας, του επίσημου φορέα διάδοσης και ανάπτυξης όλων των μορφών της αγωνιστικής γυμναστικής στην Ελλάδα.

Παραπομπές
----------

1. ↑  Παυσανίας, «Ελλάδος Περιήγησις», 8.26.4
2. ↑  «Αξιολόγηση Σωματείων Στίβου 2010», επίσημος ιστότοπος Σ.Ε.Γ.Α.Σ. (pdf)
3. ↑  «Αξιολόγηση Σωματείων Στίβου 2011» Αρχειοθετήθηκε 2012-07-10 στο Wayback Machine. επίσημος ιστότοπος Σ.Ε.Γ.Α.Σ. (pdf)
4. ↑  «Αξιολόγηση Σωματείων Στίβου 2012» Αρχειοθετήθηκε 2013-05-15 στο Wayback Machine. επίσημος ιστότοπος Σ.Ε.Γ.Α.Σ. (pdf)
5. ↑  «Αξιολόγηση Σωματείων Στίβου 2013»[*νεκρός σύνδεσμος*], επίσημος ιστότοπος Σ.Ε.Γ.Α.Σ. (pdf)
6. ↑  «Αξιολόγηση Σωματείων Στίβου 2014» Αρχειοθετήθηκε 2015-09-25 στο Wayback Machine. επίσημος ιστότοπος Σ.Ε.Γ.Α.Σ.
7. ↑  ΚΑΕ Κόροιβος: "Πανηγυρική δικαίωση από το ΑΣΕΑΔ" sport24.gr
8. 1 2 3  «Ιστορία του Συλλόγου», σε παλαιότερο επίσημο ιστότοπο του συλλόγου.
9. 1 2  «Ένωση Σωματείων Καλαθοσφαίρισης Αχαΐας-Ηλείας», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
10. 1 2 3  «Πρόγραμμα & Βαθμολογία Γ' Εθνικής Κατηγορίας Ανδρών 1999-2000», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
11. 1 2  «Πρόγραμμα & Βαθμολογία Γ' Εθνικής Κατηγορίας Ανδρών 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
12. 1 2  «Πρόγραμμα & Βαθμολογία Γ' Εθνικής Κατηγορίας Ανδρών 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
13. 1 2  «Να πατήσουμε δυνατά στην Α2», συνέντευξη του προπονητή Βασίλη Νιπεργιάλη στον επίσημο ιστότοπο του Σ.Ε.Π.Κ. 25 Νοεμβρίου 2010.
14. ↑  «Ο Κόροιβος παίρνει τη θέση της Ξάνθης στην Α2», άρθρο στον ιστότοπο TheBest.gr, 16 Αυγούστου 2010.
15. ↑  «Και επίσημα στην Α2 ο Κόροιβος» Αρχειοθετήθηκε 2016-03-04 στο Wayback Machine. άρθρο στον ιστότοπο BasketNet.gr, 17 Αυγούστου 2010.
16. 1 2  «Αποσύρθηκε και ο Κόροιβος από το Κύπελλο», άρθρο στον ιστότοπο Basketnet.gr, 9 Σεπτεμβρίου 2010.
17. 1 2  «Πρόγραμμα & Βαθμολογία Α2 Εθνικής Κατηγορίας Ανδρών 2010-2011», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
18. ↑  «Υποβιβάστηκαν Ολυμπιάδα και Κόροιβος», άρθρο στον ιστότοπο NovaSports.gr, 11 Ιουνίου 2011.
19. ↑  «Έμεινε το Παγκράτι, υποβιβάστηκε ο Κόροιβος», άρθρο στον ιστότοπο In.gr, Newsroom ΔΟΛ, 11 Ιουνίου 2011.
20. ↑  «Αποχώρησαν απο το Κύπελλο ΑΕΚ και Κόροιβος Αμαλιάδας», άρθρο στον ιστότοπο TheBest.gr, 8 Σεπτεμβρίου 2011.
21. ↑  «Αποσύρθηκε η ΑΕΚ», άρθρο στον ιστότοπο Contra.gr, 8 Σεπτεμβρίου 2011.
22. 1 2  «Πρόγραμμα & Βαθμολογία Β' Εθνικής Κατηγορίας Ανδρών 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
23. ↑  «Κόροιβος αντί ΑΕΚ στην Α2»[*νεκρός σύνδεσμος*], άρθρο στον ιστότοπο BasketNet.gr, 25 Ιουλίου 2012.
24. ↑  «Οριστικά στη Β’ Εθνική η ΑΕΚ», άρθρο στον ιστότοπο του ΣΠΟΡ FM, 25 Ιουλίου 2012.
25. 1 2  «Πρόγραμμα & Βαθμολογία Α2 Εθνικής Κατηγορίας Ανδρών 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
26. ↑  «Φιλαθλητικός: Πέρασε εύκολα τον Κόροιβο», άρθρο στον ιστότοπο OnSports.gr, 15 Σεπτεμβρίου 2012.
27. 1 2  «Πρόγραμμα & Βαθμολογία Α2 Εθνικής Κατηγορίας Ανδρών 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
28. ↑  «Αποτελέσματα Α2- 26η αγωνιστική… Πρωταθλήτρια ΑΕΚ! Επεσε ο Φιλαθλητικος!», άρθρο στον ιστότοπο InfoBasket.gr, 10 Μαΐου 2014.
29. ↑  «Καρύδας: «Για την πόλη και το νομό είναι κάτι το ανεπανάληπτο»», άρθρο στον ιστότοπο InfoBasket.gr, 2 Ιουνίου 2014.
30. ↑  «Μεγάλη πρόκριση του ΟΦΗ, έξω η ΑΕΚ!»[*νεκρός σύνδεσμος*], άρθρο στον ιστότοπο PameSports.gr, 14 Σεπτεμβρίου 2013.
31. ↑  «Πάλεψε αλλά «λύγισε» ο Κόροιβος Αμαλιάδας! (63-71)» Αρχειοθετήθηκε 2013-09-24 στο Wayback Machine. άρθρο στον ιστότοπο PatrisNews.gr, 22 Σεπτεμβρίου 2013.
32. ↑  «Τα ηνία στον Μαρκόπουλο ο Κόροιβος Αμαλιάδας», άρθρο στον ιστότοπο Gazzetta.gr, 14 Ιουλίου 2014.
33. ↑  «Πέρασε από το Λαύριο ο Κόροιβος» Αρχειοθετήθηκε 2016-04-06 στο Wayback Machine. άρθρο στον ιστότοπο PameSports.gr, 24 Σεπτεμβρίου 2014.
34. ↑  «Πρόκριση για τον Κόροιβο», άρθρο στον ιστότοπο Sport24.gr, 28 Σεπτεμβρίου 2014.
35. ↑  «Απόλλων Πάτρας - Κόροιβος 65-54», άρθρο στον ιστότοπο Contra.gr, 7 Οκτωβρίου 2014.
36. ↑  «Πρόγραμμα, Βαθμολογίες και Στατιστικά Αγωνιστικής Περιόδου 2014-2015 για την Α1 Μπάσκετ Ανδρών» Αρχειοθετήθηκε 2015-07-08 στο Wayback Machine. πληροφορίες στον ιστότοπο Contra.gr.
37. ↑  «Τέταρτος ο Άρης, με ΑΕΚ στα πλέι οφ. Μπήκε 8άδα ο Κόροιβος», άρθρο στον ιστότοπο Contra.gr, 9 Μαΐου 2015.
38. ↑  «Οι κορυφαίοι της κανονικής περιόδου στη Basket League!», άρθρο στον ιστότοπο Gazzetta.gr, 11 Μαΐου 2015.
39. ↑  «Ολυμπιακός - Κόροιβος 91-52», άρθρο στον ιστότοπο Sport24.gr, 21 Μαΐου 2015.
40. ↑  «Με «περίπατο» στα ημιτελικά» Αρχειοθετήθηκε 2015-05-28 στο Wayback Machine. άρθρο στον ιστότοπο BasketNet.gr, 23 Μαΐου 2015.
41. ↑  «Ο Κόροιβος αλλάξε... λουκ», άρθρο στον ιστότοπο Sport24.gr, 26 Ιουνίου 2015.
42. ↑  «Πανερυθραϊκός - Κόροιβος 73-85», άρθρο στον ιστότοπο Sdna.gr, 25 Σεπτεμβρίου 2015.
43. ↑  «Ένα βήμα πριν απ' την 8άδα η Κηφισιά, τα Τρίκαλα, ο Φάρος κι ο Προμηθέας», άρθρο στον ιστότοπο Contra.gr, 28 Σεπτεμβρίου 2015.
44. 1 2  «Εγκαταστάσεις» Αρχειοθετήθηκε 2013-05-12 στο Wayback Machine. πληροφορίες στον επίσημο ιστότοπο του τμήματος πετοσφαίρισης του συλλόγου.
45. ↑  «Διοικητικό Συμβούλιο», πληροφορίες στον επίσημο ιστότοπο του συλλόγου.
46. ↑  «Αθλητικός διευθυντής ο Θανάσης Γιοχαλής», άρθρο στον ιστότοπο Gazzetta.gr, 1 Σεπτεμβρίου 2015.
47. ↑  «Κόροιβος Αμαλιάδας: Νέος προπονητής ο Χάρης Μαρκόπουλος»[*νεκρός σύνδεσμος*], άρθρο στον ιστότοπο AchaiaSports.gr, 14 Ιουλίου 2014.
48. ↑  «Τεχνικό Επιτελείο», πληροφορίες στον επίσημο ιστότοπο του συλλόγου.
49. ↑  «Μπάσκετ: Η Ίλιδα Αμαλιάδας είναι γεγονός»[*νεκρός σύνδεσμος*], άρθρο στον ιστότοπο Ilia-sport.gr, 14 Φεβρουαρίου 2011.
50. 1 2 3 4 5 6 7  «Ιστορία του Κόροιβου» Αρχειοθετήθηκε 2010-09-05 στο Wayback Machine. πληροφορίες στο επίσημο ιστολόγιο του συλλόγου.
51. ↑  «Ιστορικά / Στατιστικά Κυπέλλου Ελλάδος Ανδρών» Αρχειοθετήθηκε 2013-07-26 στο Wayback Machine. πληροφορίες στον επίσημο ιστότοπο της Ε.Ο.ΠΕ.
52. ↑  «Τελική Βαθμολογία Α2 Εθνικής Κατηγορίας Ανδρών 2010-11» Αρχειοθετήθηκε 2011-09-28 στο Wayback Machine. πληροφορίες στον επίσημο ιστότοπο της Ελληνικής Ομποσπονδίας Πετοσφαίρισης.
53. ↑  «Κόροιβος: Διαλύεται το τμήμα βόλεϊ!» Αρχειοθετήθηκε 2011-01-06 στο Wayback Machine. άρθρο στο επίσημο ιστολόγιο του συλλόγου.
54. ↑  «Τέλος Χρονιάς και Τέλος Εποχής (;)»[*νεκρός σύνδεσμος*], άρθρο στον ιστότοπο Ilia-sport.gr, 31 Δεκεμβρίου 2010.
55. ↑  «Τελική Βαθμολογία Α2 Εθνικής Κατηγορίας Ανδρών 2011-12» Αρχειοθετήθηκε 2014-04-19 στο Wayback Machine. πληροφορίες στον επίσημο ιστότοπο της Ελληνικής Ομποσπονδίας Πετοσφαίρισης.
56. ↑  «Βόλεϊ: Αποβλήθηκε από την Α2 ο Κόροιβος», άρθρο στον ιστότοπο Zougla.gr, 18 Νοεμβρίου 2011.
57. ↑  «Περιφερειακό Πρωτάθλημα: 8ος όμιλος (ΕΣΠΕΠ) 2012-2013», πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
58. 1 2  «Ξανά στην Α2 ο Κόροιβος!» Αρχειοθετήθηκε 2016-03-04 στο Wayback Machine. αναδημοσίευση Δελτίου Τύπου στον ιστότοπο Volley24.gr.
59. 1 2 3  «Πρόγραμμα & Βαθμολογίας Α2 Εθνικής Κατηγορίας Ανδρών (2ος Όμιλος) 2014-2015», πληροφορίες στον ιστότοπο VolleyNews.gr.
60. ↑  «Σωματεία» Αρχειοθετήθηκε 2010-10-09 στο Wayback Machine. επίσημος ιστότοπος της Ε.Γ.Ο.

Εξωτερικοί σύνδεσμοι
--------------------

* Α.Σ. Κόροιβος Αμαλιάδας, επίσημος ιστότοπος του τμήματος καλαθοσφαίρισης.
* Α.Σ. Κόροιβος Αμαλιάδας Αρχειοθετήθηκε 2011-12-26 στο Wayback Machine. επίσημος ιστότοπος του τμήματος πετοσφαίρισης.
* Κλειστό Γυμναστήριο Αμαλιάδας, πληροφορίες στον ιστότοπο Stadia.gr.

  


|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Καλαθοσφαίριση
* Πύλη:Ελλάδα
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 0 | 
* Αίας Ευόσμου
* Αμύντας Υμηττού
* Δόξα Λευκάδας
* Γ.Σ. Ελευθερούπολης
* Ερμής Σχηματαρίου
* Έσπερος Λαμίας
* Ηρακλής 2022
* Κόροιβος Αμαλιάδας
* Ν.Ε. Μεγαρίδας
* Μίλων Νέας Σμύρνης
* Α.Ο. Μυκόνου
* Πανερυθραϊκός
* Πανιώνιος Σμύρνης
* Α.Σ. Παπάγου
* Χαρίλαος Τρικούπης Μεσολογγίου
* Α.Ε. Ψυχικού
 |  |

 |